Source: https://www.lewik.org/dataset/267/
Timestamp: 2019-09-20 20:16:37+00:00
Document Index: 13125805

Matched Legal Cases: ['§ 13', '§ 21', '§ 22', '§ 54', '§ 55', '§ 75', '§ 76', '§ 93', '§ 94', '§ 101', '§ 103', '§ 105', '§ 106', '§ 107', '§ 108', '§ 119', '§ 123', '§ 140', '§ 140', '§ 154', '§ 155', '§ 160', '§ 17', '§ 145']

Zákon č. 87/2018 Z. zo radiačnej ochrane a o zmene a doplnení niektorých zákonov
Časová verzia predpisu účinná od 01.04.2018 do 31.12.2023
Názvy niektorých uzlov stromu, ktoré sú uvedené v úvodzovkách ("..."), boli doplnené tvrocom stromu (tak, aby čo najpresnejšie zodpovedali obsahu daného paragrafu) z dôvodu absentujúceho pomenovania v pôvodnom znení právneho predpisu.
PRVÁ ČASŤ - ZÁKLADNÉ USTANOVENIA (Zákon č. 87/2018 Z. z. o radiačnej ochrane) Skryť 3 podradené uzly. Zobraziť 3 podradené uzly.
DRUHÁ ČASŤ (Zákon č. 87/2018 Z. z. o radiačnej ochrane) Skryť 2 podradené uzly. Zobraziť 2 podradené uzly.
TRETIA ČASŤ - SYSTÉM RADIAČNEJ OCHRANY (Zákon č. 87/2018 Z. z. o radiačnej ochrane) Skryť 3 podradené uzly. Zobraziť 3 podradené uzly.
§ 13 - § 21
ŠTVRTÁ ČASŤ - PODMIENKY NA VYKONÁVANIE ČINNOSTI VEDÚCEJ K OŽIARENIU A NA POSKYTOVANIE SLUŽBY DÔLEŽITEJ Z HĽADISKA RADIAČNEJ OCHRANY V PLÁNOVANÝCH SITUÁCIÁCH OŽIARENIA (Zákon č. 87/2018 Z. z. o radiačnej ochrane) Skryť 6 podradených uzlov. Zobraziť 6 podradených uzlov.
§ 22 - § 54
PIATA ČASŤ - POŽIADAVKY NA ZABEZPEČENIE RADIAČNEJ OCHRANY PRI VYKONÁVANÍ ČINNOSTI VEDÚCEJ K OŽIARENIU A POSKYTOVANÍ SLUŽBY DÔLEŽITEJ Z HĽADISKA RADIAČNEJ OCHRANY (Zákon č. 87/2018 Z. z. o radiačnej ochrane) Skryť 5 podradených uzlov. Zobraziť 5 podradených uzlov.
§ 55 - § 75
ŠIESTA ČASŤ - RADIAČNÁ OCHRANA NA PRACOVISKU (Zákon č. 87/2018 Z. z. o radiačnej ochrane) Skryť 3 podradené uzly. Zobraziť 3 podradené uzly.
§ 76 - § 93
SIEDMA ČASŤ - RÁDIOAKTÍVNY ODPAD (Zákon č. 87/2018 Z. z. o radiačnej ochrane) Skryť 2 podradené uzly. Zobraziť 2 podradené uzly.
§ 94 - § 101
ÔSMA ČASŤ - RADIAČNÁ UDALOSŤ (Zákon č. 87/2018 Z. z. o radiačnej ochrane) Skryť 1 podradený uzol. Zobraziť 1 podradený uzol.
DEVIATA ČASŤ - OSOBITNÉ POŽIADAVKY NA PREPRAVU RÁDIOAKTÍVNEHO MATERIÁLU (Zákon č. 87/2018 Z. z. o radiačnej ochrane) Skryť 3 podradené uzly. Zobraziť 3 podradené uzly.
§ 103 - § 105
DESIATA ČASŤ - EVIDENCIA ZDROJOV IONIZUJÚCEHO ŽIARENIA (Zákon č. 87/2018 Z. z. o radiačnej ochrane) Skryť 2 podradené uzly. Zobraziť 2 podradené uzly.
§ 106 - § 107
JEDENÁSTA ČASŤ - LEKÁRSKE OŽIARENIE A NELEKÁRSKE OŽIARENIE (Zákon č. 87/2018 Z. z. o radiačnej ochrane) Skryť 2 podradené uzly. Zobraziť 2 podradené uzly.
§ 108 - § 119
DVANÁSTA ČASŤ - OŽIARENIE Z PRÍRODNÝCH ZDROJOV ŽIARENIA (Zákon č. 87/2018 Z. z. o radiačnej ochrane) Skryť 6 podradených uzlov. Zobraziť 6 podradených uzlov.
§ 123 - § 140
TRINÁSTA ČASŤ - OCHRANA OBYVATEĽOV A ŽIVOTNÉHO PROSTREDIA PRED OŽIARENÍM NÁSLEDKOM VYKONÁVANIA ČINNOSTI VEDÚCEJ K OŽIARENIU (Zákon č. 87/2018 Z. z. o radiačnej ochrane) Skryť 5 podradených uzlov. Zobraziť 5 podradených uzlov.
§ 140 - § 154
ŠTRNÁSTA ČASŤ - VÝKON ŠTÁTNEHO DOZORU (Zákon č. 87/2018 Z. z. o radiačnej ochrane) Skryť 6 podradených uzlov. Zobraziť 6 podradených uzlov.
§ 155 - § 160
PÄTNÁSTA ČASŤ - SPOLOČNÉ, PRECHODNÉ A ZÁVEREČNÉ USTANOVENIA (Zákon č. 87/2018 Z. z. o radiačnej ochrane) Skryť 5 podradených uzlov. Zobraziť 5 podradených uzlov.
ZÁKLADNÉ FYZIKÁLNE VELIČINY A ZÁSADY HODNOTENIA OŽIARENIA
(Odkaz na dokument)
TECHNICKÉ POŽIADAVKY, ORGANIZAČNÉ POŽIADAVKY A POSTUPY POUŽÍVANÉ PRI OPTIMALIZÁCII RADIAČNEJ OCHRANY
A. Výber optimálneho variantu – kvalitatívna optimalizácia
Pri optimalizácii radiačnej ochrany sa určia varianty zabezpečenia radiačnej ochrany a z nich sa vyberie optimálny variant zabezpečenia radiačnej ochrany v jednotlivej situácii ožiarenia.
Opatrenia na zabezpečenie radiačnej ochrany osôb alebo skupín osôb sa môžu uplatniť
pri zdroji ionizujúceho žiarenia,
v prostredí medzi zdrojom ionizujúceho žiarenia a osobou,
u osoby.
Pri výbere optimálneho variantu zabezpečenia radiačnej ochrany sa uprednostňuje obmedzenie ožiarenia priamo pri zdroji ionizujúceho žiarenia.
Pri výbere optimálneho variantu zabezpečenia radiačnej ochrany sa zvažujú
úrovne ožiarenia osôb na porovnanie možností zníženia plánovaných, vykonávaných alebo potenciálnych dávok osôb alebo skupín osôb,
medzné dávky alebo referenčné úrovne, ak sú pre danú činnosť určené,
technické, organizačné a ekonomické hľadiská,
B. Kvantitatívna optimalizácia
Pri kvantitatívnej optimalizácii radiačnej ochrany sa spravidla porovnávajú náklady na rôzne opatrenia na zlepšenie radiačnej ochrany, ako je zmena zdroja ionizujúceho žiarenia, premiestnenie osôb, vybudovanie dodatočných bariér, použitie špeciálnych nástrojov alebo osobných ochranných pracovných prostriedkov a ochranných pomôcok, s finančným ohodnotením očakávaného prínosu daného opatrenia. Očakávaný prínos opatrenia sa pri týchto postupoch vyčísli tak, že zníženie kolektívnej efektívnej dávky posudzovanej skupiny osôb, ktoré sa dosiahne vykonaním opatrenia, sa násobí súčiniteľom, ktorým je peňažný ekvivalent, nie je nižší ako
33 000 eur x manSv-1 pre činnosť vedúcu k ožiareniu, pri vykonávaní ktorej v kalendárnom roku priemerné dávky ožiarených osôb nepresiahnu jednu desatinu príslušných limitov ožiarenia,
50 000 eur x manSv-1 pre ožiarenie, pri ktorom v kalendárnom roku priemerné dávky ožiarených osôb presahujú jednu desatinu, ale nepresahujú tri desatiny príslušných limitov ožiarenia,
200 000 eur x manSv-1 pre ožiarenie, pri ktorom v kalendárnom roku priemerné dávky ožiarených osôb presahujú tri desatiny príslušných limitov ožiarenia,
660 000 eur x manSv-1 pre činnosti vedúce k ožiareniu, kde efektívna dávka pracovníka je v priemere 20 až 50 mSv v kalendárnom roku,
40 000 eur x manSv-1 pre lekárske ožiarenie,
150 000 eur x manSv-1 pre ožiarenie pri radiačnej mimoriadnej udalosti.
Ako limit efektívnej dávky pracovníka sa na optimalizáciu berie hodnota 20 mSv za rok. Prínos a náklady sa uvažujú na plánované obdobie prevádzky, životnosti alebo používania realizácie príslušného technického opatrenia alebo ochrany.
Prevádzkovateľ môže používať pri optimalizácii iný peňažný ekvivalent ako podľa odseku 1, ktorý nemá byť nižší ako uvedené hodnoty.
Ak je možných niekoľko alternatív zabezpečenia radiačnej ochrany, spravidla sa používajú analýzy efektívnosti nákladov a analýzy prínosu a vyberie sa najefektívnejšia alternatíva.
Úroveň radiačnej ochrany sa považuje za rozumne dosiahnuteľnú, ak náklady na všetky ďalšie prístupné alternatívne opatrenia sú vyššie ako prínos opatrenia, ak vykonanie opatrenia nevyžaduje osobitné spoločenské požiadavky alebo podmienky.
Optimalizáciu radiačnej ochrany pred začatím činnosti vedúcej k ožiareniu nie je potrebné preukazovať, ak
pri danej činnosti vedúcej k ožiareniu je preukázané, že pri bežnej prevádzke a pri očakávaných odchýlkach od bežnej prevádzky ročná efektívna dávka u žiadneho z pracovníkov neprekročí jeden mSv a ročná efektívna dávka u žiadnej inej osoby neprekročí 10 µSv,
spôsob zabezpečenia radiačnej ochrany zodpovedá štandardom radiačnej ochrany pre jednotlivé činnosti vedúce k ožiareniu alebo pre jednotlivé zdroje ionizujúceho žiarenia.
C. Konzervatívny odhad ožiarenia reprezentatívnej osoby
Stanovenie reprezentatívnej osoby a hodnotenie jej ožiarenia sa musí vykonávať na základe informácií o zdroji ionizujúceho žiarenia, ktoré zahŕňajú
predpokladané rádionuklidy uvoľňované do životného prostredia z pracoviska a ich aktivity za kalendárny rok a
dávkové príkony v dôsledku emitovaného žiarenia do okolia pracoviska.
Obsah rádionuklidov v zložkách životného prostredia sa musí určiť
priamym meraním alebo
použitím vhodného modelu šírenia sa rádionuklidov v okolí pracoviska so zdrojom ionizujúceho žiarenia, so zohľadnením dlhodobých poznatkov o parametroch charakterizujúcich meteorologickú situáciu alebo hydrologickú situáciu v okolí pracoviska so zdrojom ionizujúceho žiarenia.
Pri hodnotení sa musí zohľadniť možné nahromadenie rádionuklidov s dlhou dobou polpremeny v životnom prostredí počas predpokladanej doby prevádzky pracoviska so zdrojom ionizujúceho žiarenia.
Údaje o životných návykoch obyvateľov v osídlených oblastiach, kde sú merané alebo modelom vypočítané najvyššie obsahy rádionuklidov v zložkách životného prostredia (ďalej len „vybraná skupina osôb“), sa musia skúmať v rozsahu informácií o mieste, stravovacích návykoch a životnom štýle, so zohľadnením fyziologických faktorov, najmä veku. Z údajov o životných návykoch vybranej skupiny osôb sa musia vylúčiť údaje o jedincoch s extrémnymi návykmi. Údaje o životných návykoch vybranej skupiny osôb musia byť dlhodobo platné. Ak nemožno získať údaje o životných návykoch miestnej populácie, musia sa použiť údaje z príslušných regionálnych štatistík alebo celoštátnych štatistík a pre množstvo vdychovaného vzduchu a požitej vody údaje podľa prílohy č. 1.
Na základe údajov o obsahu rádionuklidov v zložkách životného prostredia a o životných návykoch vybranej skupiny osôb sa musí pre jednotlivca z vybranej skupiny osôb stanoviť ročný príjem jednotlivých rádionuklidov všetkými možnými cestami ožiarenia.
Na prepočet aktivít prijatých rádionuklidov na ročný úväzok efektívnej dávky sa musia u vybranej skupiny osôb použiť konverzné koeficienty podľa prílohy č. 1.
Prepočet sa musí vykonať pre vekové skupiny
0 až 5 rokov podľa konverzného faktora pre vek 1 rok,
6 až 15 rokov podľa konverzného faktora pre vek 10 rokov a
16 až 70 rokov podľa konverzného faktora pre dospelého.
U vybranej skupiny osôb sa musí zohľadniť efektívna dávka z vonkajšieho ožiarenia v dôsledku ožiarenia z rádionuklidov v zložkách životného prostredia alebo žiarenia prenikajúcim tienením zdroja ionizujúceho žiarenia a rozptyľujúceho sa v jeho okolí. Celková efektívna dávka za kalendárny rok u jednotlivca z vybranej skupiny osôb je súčet ročného úväzku efektívnej dávky z príjmu rádionuklidov a efektívnej dávky z vonkajšieho ožiarenia.
Jednotlivec s najvyššou efektívnou dávkou za kalendárny rok z vybranej skupiny osôb určenej podľa odsekov 1 až 7 je reprezentatívnou osobou. Pri porovnávaní ročnej dávky reprezentatívnej osoby s autorizovaným limitom sa musia použiť aktivity rádionuklidov uvoľnených v príslušnom kalendárnom roku do životného prostredia z pracoviska so zdrojom ionizujúceho žiarenia alebo dávkové príkony v dôsledku žiarenia šíriaceho sa do okolia pracoviska. Ak sa ročná dávka reprezentatívnej osoby stanovuje pomocou modelu šírenia sa rádionuklidov, musia sa použiť údaje o meteorologickej situácii alebo hydrologickej situácii v príslušnom kalendárnom roku.
D. Obsah optimalizačnej štúdie na stanovenie autorizovaného limitu ožiarenia reprezentatívnej osoby
Optimalizačná štúdia na stanovenie autorizovaného limitu ožiarenia reprezentatívnej osoby musí obsahovať
stanovenie reprezentatívnej osoby a konzervatívny odhad jej ožiarenia vykonaný podľa postupu, ktorý je uvedený v časti C,
zoznam okolností ovplyvňujúcich ožiarenie reprezentatívnej osoby, ktoré súvisia s množstvom rádioaktívnych látok a ionizujúceho žiarenia uvoľňovaných do životného prostredia a podmienkami ich šírenia v okolí pracoviska so zdrojom ionizujúceho žiarenia,
doklad, že rádionuklidy uvoľnené za kalendárny rok do životného prostredia z pracoviska so zdrojom ionizujúceho žiarenia a ich aktivity a dávkové príkony v dôsledku žiarenia šíriaceho sa do okolia pracoviska zodpovedajú plánovanej situácii ožiarenia v dôsledku predpokladanej prevádzky tohto pracoviska; tento doklad musí zohľadniť dostupné technické a organizačné opatrenia na zníženie množstva rádioaktívnych látok alebo ionizujúceho žiarenia uvoľňovaných do životného prostredia,
predpokladaný režim uvoľňovania rádionuklidov do životného prostredia v priebehu kalendárneho roka vrátane uváženia možnosti uvoľnenia celej aktivity niektorého rádionuklidu v krátkom časovom období jednorazovo,
zdôvodnenú voľbu podmienok šírenia rádionuklidov atmosférou alebo hydrosférou, ktoré sú použité na stanovenie návrhu hodnoty autorizovaného limitu zohľadňujúceho predpokladaný režim uvoľňovania rádionuklidov podľa písmena d).
Pri voľbe parametrov podľa odseku 1 písm. c) až e) sa musí použiť prístup
deterministický, pri ktorom musí byť zdôvodneným konzervativizmom vybraná množina parametrov vedúcich k najvyššej hodnote autorizovaného limitu, alebo
pravdepodobnostný, pri ktorom musí byť
zohľadnený rozsah parametrov a
výsledná pravdepodobnosť, že reprezentatívna osoba bude ožiarená v miere prevyšujúcej navrhnutý autorizovaný limit, najviac 5 %.
ZAISTENIE BEZPEČNOSTI RÁDIOAKTÍVNEHO ŽIARIČA
OSOBITNÉ POŽIADAVKY NA PRACOVISKO S OTVORENÝM ŽIARIČOM
UVÁDZANIE RÁDIONUKLIDOV DO ŽIVOTNÉHO PROSTREDIA A VYNÁŠANIE PREDMETOV Z KONTROLOVANÉHO PÁSMA
Príloha č. 6 k zákonu č. 87/2018 Z. z. Skryť 6 podradených uzlov. Zobraziť 6 podradených uzlov.
DOKUMENTÁCIA K ŽIADOSTI
ROZSAH ÚDAJOV UVÁDZANÝCH VO VÝPISE OSOBNÝCH DÁVOK PRACOVNÍKA
Výpis osobných dávok pracovníka (ďalej len „výpis“) obsahuje
číslo výpisu,
názov a adresu organizácie, ktorá výpis vydala,
dátum vydania výpisu,
meno a priezvisko pracovníka, akademický titul, dátum a miesto narodenia, rodné číslo, miesto trvalého pobytu, pohlavie, číslo občianskeho preukazu alebo cestovného pasu,
názov, sídlo a identifikačné číslo zamestnávateľa pracovníka,
výsledky ročných hodnôt monitorovania osobných dávok pracovníka, a to
hodnotu efektívnej dávky z vonkajšieho ožiarenia,
hodnotu úväzku efektívnej dávky z vnútorného ožiarenia,
hodnotu ekvivalentnej dávky v očnej šošovke,
hodnotu ekvivalentnej dávky v koži,
hodnotu ekvivalentnej dávky na končatinyza posledných päť po sebe nasledujúcich kalendárnych rokov,
meno, priezvisko a podpis pracovníka, ktorý výpis vystavil,
pečiatku organizácie, ktorá výpis vystavila.
POŽIADAVKY NA ROZSAH SKÚŠOK STABILITY ZDROJOV IONIZUJÚCEHO ŽIARENIA
ŠTANDARDNÝ ZÁZNAM PRE VYSOKOAKTÍVNY ŽIARIČ
KRITÉRIÁ NA PRÍPRAVU NÁRODNÉHO AKČNÉHO RADÓNOVÉHO PLÁNU
Národný akčný radónový plán a jeho ciele
Znížiť riziko vzniku rakoviny pľúc v dôsledku zvýšeného ožiarenia radónom.
Zaviesť zrozumiteľný, priebežne aktualizovaný systém informovania obyvateľov, fyzických osôb – podnikateľov a právnických osôb, ktoré prevádzkujú alebo majú v úmysle prevádzkovať pracoviská s možným zvýšeným ožiarením z radónu, o
zdravotných rizikách ožiarenia prírodným ionizujúcim žiarením,
možnostiach stanovenia objemovej aktivity radónu v pobytových priestoroch a na pracoviskách,
možnostiach vykonania nápravných opatrení na zníženie objemovej aktivity radónu v pobytových priestoroch a na pracoviskách, napríklad zvýšením výmeny vzduchu, reguláciou doby pobytu osôb v pobytových priestoroch a na pracoviskách, vykonaním svojpomocných opatrení,
opatreniach, ktoré treba dodržať pri rekonštrukcii budov s pobytovými priestormi a pracovísk na zníženie objemovej aktivity radónu, a to najmä pri rekonštrukciách zameraných na úsporu energie,
možnostiach a spôsoboch vykonania preventívnych opatrení na zníženie objemovej aktivity radónu pred výstavbou pobytových priestorov a pracovísk.
Zaviesť zrozumiteľný, priebežne aktualizovaný systém vzdelávania projektantov, architektov, stavebných inžinierov, lekárov, pracovníkov vykonávajúcich stavebný dozor na stavbách, pracovníkov stavebných úradov, učiteľov, pracovníkov realitných kancelárií a laickej verejnosti o radónovej problematike v pobytových priestoroch a na pracoviskách; na tento účel využiť spoluprácu mimovládnych organizácií a médií.
Zabezpečiť identifikáciu území so zvýšeným výskytom radónu, kde v budovách s pobytovými priestormi objemová aktivita radónu v priemere za kalendárny rok prekračuje referenčnú úroveň 300 Bq.m-3. Na identifikáciu území so zvýšeným výskytom radónu použiť odborne a vedecky podložené kritériá založené na prieskume objemovej aktivity radónu v pobytových priestoroch a na pracoviskách.
Zabezpečiť spoluprácu ministerstiev pri vyhľadávaní pracovísk s možným zvýšeným ožiarením z radónu.
Podporovať spoluprácu príslušných ministerstiev pri vedeckých projektoch zameraných na
vývoj metód na stanovenie exhalácie radónu zo stavebných materiálov,
vývoj nových metód na stanovenie prírodných rádionuklidov v stavebných materiáloch,
identifikáciu vhodných metód a postupov vrátanie kritérií kvality, stanovenia objemovej aktivity radónu v pobytových priestoroch a na pracoviskách,
identifikáciu vhodných metód, postupov a materiálov na zamedzenie prenikaniu radónu z podložia,
funkčné technológie na vykonanie nápravných a preventívnych opatrení.
Podporovať spoluprácu s Úradom pre normalizáciu, metrológiu a skúšobníctvo Slovenskej republiky pri zabezpečení kvality metód na stanovenie objemovej aktivity radónu v pobytových priestoroch a na pracoviskách, radónového indexu pozemku.
Vyhodnotiť ciele národného akčného radónového plánu a navrhnúť opatrenia na zníženie objemovej aktivity radónu v pobytových priestoroch a posúdiť možnosti poskytovania dotácií pre občanov na ich vykonanie.
Navrhnúť aktualizáciu národného akčného radónového plánu v spolupráci s príslušnými ministerstvami najmenej raz za päť rokov.
VŠEOBECNÉ KRITÉRIÁ NA PRIJÍMANIE OCHRANNÝCH OPATRENÍ V NÚDZOVEJ SITUÁCII
ODPORÚČANÝ OBSAH PRÍPRAVY ZASAHUJÚCICH OSÔB
A. Teoretická časť
Právne predpisy v oblasti radiačnej ochrany s dôrazom na ustanovenia, ktoré upravujú radiačnú ochranu zasahujúcich osôb.
Zdroje žiarenia, vlastnosti jednotlivých druhov žiarenia, vonkajšie ožiarenie, vnútorné ožiarenie.
Základy fyziky ionizujúceho žiarenia, veličiny a jednotky používané v radiačnej ochrane.
Biologické účinky ionizujúceho žiarenia, poškodenie zdravia pri vonkajšej kontaminácii ožiarením, poškodenie zdravia pri vnútornej kontaminácii ožiarením, vzťah medzi dávkou a rizikom.
Základné princípy radiačnej ochrany, ochrana osôb na mieste zásahu.
Základné spôsoby ochrany pred ionizujúcim žiarením.
Druhy ionizujúceho žiarenia a typy zdrojov ionizujúceho žiarenia, s ktorými zasahujúce osoby pri činnosti môžu prísť do kontaktu, preprava rádioaktívneho materiálu.
Rizikové faktory pri mimoriadnej radiačnej udalosti.
Osobné ochranné pracovné prostriedky a ich použitie.
Meradlá a ich použitie, meranie, interpretácia výsledkov, posúdenie miery ohrozenia.
Starostlivosť o prístroje, overovanie funkčnosti, použitie osobných dozimetrov.
Dekontaminácia osôb a použitej techniky.
B. Praktická časť
Ochrana osôb pri zásahu.
Ochrana techniky pred rádioaktívnou kontamináciou a ich použitie.
Osobné dozimetre, meradlá na meranie dávkového príkonu a meradlá na meranie povrchovej kontaminácie a ich používanie.
Spôsoby dekontaminácie osôb.
Spôsoby dekontaminácie vozidiel a inej techniky po zásahu.
KRITÉRIÁ A ZÁSADY NA TVORBU A AKTUALIZÁCIU SYSTÉMU RIADENIA NÚDZOVEJ SITUÁCIE A PLÁNOV ODOZVY NA NÚDZOVÚ SITUÁCIU
A. Systém riadenia núdzovej situácie
Analýza možných núdzových situácií ožiarenia a posúdenie súvisiaceho ožiarenia obyvateľstva a ožiarenia pri práci v núdzovej situácii.
Jasné rozdelenie zodpovedností osôb a organizácií, ktoré majú kompetencie na plnenie úloh a na prijímanie opatrení pri odozve na núdzovú situáciu.
Vypracovanie plánov odozvy na núdzovú situáciu na jednotlivých úrovniach a v súvislosti s konkrétnym zariadením, pracoviskom alebo činnosťou vedúcou k ožiareniu.
Spoľahlivá komunikácia, efektívne a účinné opatrenia, ktoré sa týkajú spolupráce a koordinácie v zariadení, na pracovisku a na vnútroštátnej úrovni a medzinárodnej úrovni pri odozve na núdzovú situáciu.
Ochrana zdravia zasahujúcich osôb.
Opatrenia na poskytovanie predbežných informácií a odbornej prípravy zasahujúcim osobám a iným osobám s povinnosťami alebo zodpovednosťou pri odozve na núdzovú situáciu vrátane pravidelných cvičení.
Opatrenia na osobné monitorovanie alebo odhad osobných dávok zasahujúcich osôb a ich zaznamenávanie.
Opatrenia na informovanie verejnosti.
Zainteresovanie dotknutých subjektov pri odozve na núdzovú situáciu.
Prechod z núdzovej situácie ožiarenia do existujúcej situácie ožiarenia vrátane obnovy kontaminovaného územia a návrhu nápravných opatrení.
B. Do plánu odozvy na núdzovú situáciu je potrebné zahrnúť
Referenčné úrovne na ožiarenie obyvateľov s ohľadom na požiadavky podľa § 17.
Referenčné úrovne na ožiarenie pri práci zasahujúcich osôb v núdzovej situácii s ohľadom na požiadavky podľa § 145.
Optimalizované stratégie ochrany obyvateľstva, ktoré môže byť ožiarené, pre rôzne predpokladané situácie a príslušné scenáre.
Vopred určené všeobecné kritériá pre konkrétne ochranné opatrenia.
Štandardné spúšťače alebo prevádzkové kritériá, akými sú pozorovateľné zmeny alebo indikátory zmien podmienok na mieste vzniku núdzovej situácie.
Opatrenia na rýchlu koordináciu medzi organizáciami, ktoré majú kompetencie a úlohy pri odozve na núdzovú situáciu.
Opatrenia na rýchlu koordináciu a s inými členskými štátmi a s tretími krajinami, ktoré môžu byť zainteresované alebo by mohli byť núdzovou situáciou ovplyvnené.
Opatrenia na prehodnotenie a aktualizovanie plánu odozvy na núdzovú situáciu na účel zohľadnenia zmien alebo poučení vyvodených z nedostatkov zistených pri cvičeniach alebo z analýz skutočných udalostí.
Opatrenia je potrebné prijať vopred a príslušným spôsobom aktualizovať uvedené prvky, aby sa pri odozve na núdzovú situáciu zohľadnili konkrétne podmienky, ktoré sa v priebehu núdzovej situácie vyvíjajú.
Odozva na núdzovú situáciu
Odozva na núdzovú situáciu sa uskutočňuje včasným zavedením opatrení, ktoré okrem iného zahŕňajú
zavedenie ochranných opatrení na ochranu obyvateľstva,
posúdenie účinnosti stratégií a zavedených opatrení a ich prispôsobenie konkrétnej situácii,
porovnanie dávok s platnou referenčnou úrovňou so zameraním na skupiny obyvateľov, u ktorých dávky prekračujú referenčnú úroveň,
zavádzanie ďalších stratégií ochrany na základe konkrétnych podmienok a dostupných informácií, ak to bude potrebné.
Smernica Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a zdravia pracovníkov pri práci (Ú. v. ES L 183, 29. 6. 1989) v znení nariadenia Európskeho parlamentu a Rady (ES) č. 18882/2003 z 29. septembra 2003 (Ú. v. EÚ L 284, 31. 10. 2003), v znení smernice Európskeho parlamentu a Rady 2007/30/ES z 20. júna 2007 (Ú. v. EÚ L 165, 27. 6. 2007), v znení nariadenia Európskeho parlamentu a Rady (ES) č. 1137/2008 z 22. októbra 2008 (Ú. v. EÚ L 311, 21. 11. 2008).
Smernica 92/58/EHS z 24. júna 1992 o minimálnych požiadavkách na zaistenie bezpečnostných a /alebo zdravotných označení pri práci (deviata samostatná smernica v zmysle článku 16 ods. 1 smernice 89/391/EHS) (Ú. v. ES L 245, 26. 8. 1992), v znení smernice Európskeho parlamentu a Rady 2007/30/ES z 20. júna 2007 (Ú. v. EÚ L 165, 27. 6. 2007), v znení smernice Európskeho parlamentu a Rady 2014/27/EÚ z 26. februára 2014 (Ú. v. EÚ L 65, 5. 3. 2014).